Komisijos sprendimas
2003 m. gegužės 22 d.
iš dalies keičiantis Sprendimą 2000/728/EB, nustatantį Bendrijos ekologinio ženklo paraiškos ir metinius mokesčius
(pranešta dokumentu Nr. C(2003) 1780)
(tekstas svarbus EEE)
(2003/393/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos [1], ypač į jo 12 straipsnį ir V priedą,
kadangi:
(1) Atsižvelgiant į Komisijos sprendimu 2002/18/EB [2] nustatytą darbo planą, Bendrijos ekologinio ženklo mokesčių struktūra turėtų paskatinti naudoti ekologinius ženklus tiek pagal Bendrijos sistemą, tiek pagal kitas ekologinio ženklo suteikimo sistemas.
(2) Todėl reikėtų iš dalies pakeisti 2000 m. lapkričio 10 d. Komisijos sprendimą 2000/728/EB, nustatantį Bendrijos ekologinio ženklo paraiškos ir metinius mokesčius [3], siekiant sumažinti mokesčius produktams, kuriems buvo suteiktas kitas, ISO 14024 bendruosius reikalavimus atitinkantis, ekologinis ženklas.
(3) Šiame sprendime numatytos priemonės atitinka Reglamento (EB) Nr. 1980/2000 17 straipsniu įkurto Komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2000/728/EB 2 straipsnyje įterpiama ši 8a dalis:
"8a. Kompetentingos institucijos gali mokestį sumažinti iki 30 %, jei konkrečiam produktui taip pat buvo suteiktas kitas ekologinis ženklas, kuris atitinka ISO 14024 bendruosius reikalavimus."
2 straipsnis
Šis sprendimas skirtas valstybėms narėms ir už ekologinius ženklus atsakingoms Bendrijos kompetentingoms institucijoms.
Priimta Briuselyje, 2003 m. gegužės 22 d.